procesaur/Wiki.mk huggingface dataset:
Жидвеј

Жидвеј (|Jidvei, |Zsidve, |Seiden) е општина, која се наоѓа во округот Алба, Романија и во која живеат 5.244 жители. Местото се наоѓа во Трансилваниската висорамнина и е сместено на брегот на реката Тернава. Жидвеј за првпат се споменува во 1309 година, но постојат остатоци, кои наведуваат дека местото било населени и преттоа. Најстара градба во селото е црквата изградена во готски стил во 1707 година, која подоцна била изменета и добила лик на градба од барокниот стил. Заради одбрана на селото во 15. век бил изграден одбранбен ѕид околу црквата, од кој денес останале кулите над влезната порта.
Селото се наоѓа во област, во која се произведува вино, а постојат податоци дека лозје се одгледувало уште од железното доба. Во средниот век, вратите на инарските визби биле поставувани за да бидат свртени кон патот, кој минувал низ селото, со цел да ги привлече патниците. Денес, Жидвеј е еден од најважните региони во производството на вино во Романија.
Стадион Кејптаун

Стадионот Кејптаун се наоѓа во Кејптаун, Јужноафриканска Република. Стадионот бил изграден односно официјално пуштен во употреа на 14 декември 2009 година. Стадионот има сместивост од 69,070 седишта. Тој специјално бил изграден за намените на Светското првенство во фудбал кое ќе се одржи од 11 јуни до 11 јули 2010 година.
Мираслау

Мираслау (|Mirăslău, |Mireslau) е општина, која се наоѓа во округот Алба, Романија и во која живеат 2.503 жители.
Местото е познато по битката меѓу влашката армија, предводена од Михаил Храбриот и унгарските аристократи поддржани од австрискиот генерал Џорџо Баста, која се војувала во 1600 година (видете: Битка кај Мираслау).
Риметеа

Риметеа (|Rimetea, |Torockó, |Eisenmarkt, Eisenburg) е општина, која се наоѓа во округот Алба, Романија и во која живеат 1.213 жители. Местото порано било рударско, а денес е познато по тоа што претставува културен центар на Секелите. Во 1999 година, селото ја доби наградата Europa Nostra.
1 Историја
За првпат местото било спомнато под името Тороцко во 1257 година. До Тријанонскиот договор, местото било унгарска територија, коуја се наоѓала во месноста Тороцко во округот Торда Арањос.
Рошја Монтана

Рошја Монтана (|Roşia Montană, |Verespatak, |Goldbach, Rothseifen) е општина, која се наоѓа во округот Алба, Романија и во која живеат 3.872 жители. Комуната е сместана меѓу градовите Арад и Сибињ, по течението на реката Рошја.
Сонетен венец (Прешерн)

„Сонетен венец“ (словенечки: ''Sonetni venec'') — поема во облика на сонетен венец за животната љубов на авторот Франце Прешерн. Поемата е составена од 14 сонети и една магистрала. Таа е една од најзначајните поетски дела во словенечката книжевност и во творечката дејност на Франце Прешерн.
Поетот Франце Прешерн за Словенците направил голем историски подвиг, односно ја пробил гробницата на дотогашната провиненциско-поучна литература, а словенечкиот јазик го култивирал во современ разумен уметнички слог и поезијата ја конституира како вистинска поезија. Поемата е издадени во 1834 година и централни мотиви во поемата се несреќната љубов на Прешерн и несреќната сакана татковина.
1 Текст
„Сонетен венец“
I
Нов, за Словенецот, поето венец плете,
тој сплет е од петнаесет сонети,
та „магистралот“ на крај што ќе се срети
складностите на сите нив ги сплете.
Од него извира, во него пак е, ете,
во секој сонет стих од него чети;
и секој краен стих, стих првен ќе ти вети
на сонет нов. Поетот таков сплет е.
Сал една љубов мислите ги рои,
кај да е потем потем тие ноќ да спале,
се будат, зората штом плисне лачи свои.
На мнојот живот ти си ''магистрале''
што мене за о смртта ми го дале;
ал-спомен е на рани мои, на фалби твои.
--- ''Повеќе...''
Лунка Мурешулуј

Лунка Мурешулуј (|Lunca Mureşului, |Székelykocsárd, |Holten) е општина, која се наоѓа во округот Алба, Романија и во која живеат 2.510 жители (податок од 2009). Освен центарот на комуната, кој го носи истоименото име, во комуната се наоѓа и селото Гура Арјешулуј.
1 Географија
Лунка Мурешулуј зафаќа површина од 31,35 км<sup>2</sup> и се наоѓа на брегот на реката Муреш во североисточниот дел од округот Алба, на околу 10 km од градот Окна Муреш, околу 20 km од градовите Кемпија Турциј и Лудуш и 60 km од окружниот главенн град, Алба Јулија.
Се граничи со округот Клуж на север, округот Муреш на северозапад, градот Окна Муреш на запад и комуната Ношлак на југ.
Лунка Мурешуј има големо географско значење, бидејќи на нејзина територија реката Арјеш се влева во реката Муреш.
2 Демографија
Во табелата се дадени промени во бројот и етничкиот состав на населението во комуната.
Број на население, Етнички состав
Година, Население, Романци, Унгарци, Германци, други
1850, 1.631, 807, 635, -, 189
1900, 2.134, 990, 1.138, 6, -
1977, 2.821, 1.702, 1.042, -, 77
2002, 2.669, 1.719, 755, -, 195
Најголем број на население било регистрирано во 1977 година. Најголемиот дел од населението го сочинуваат Романци и Унгарци, а од 1880 година биле регистрирани и 9 Германци, двајца Срби, еден Словак и еден Украинец.
Салиштеа, Алба

Салиштеа (|Săliştea, |Tschorren) е општина, која се наоѓа во округот Алба, Романија и во која живеат 2.374 жители. До 1965 година, местото било познато под името Чоара, кое мештаните и денес го употребуваат.
1 Наводи
ro:Săliștea, Alba
Стремц

Стремц (|Stremţ, |Diód, Diódváralja, |Nußschloss, |Subalpestris) е општина, која се наоѓа во округот Алба, Романија и во која живеат 2.822 жители. Се состои од четири села.
1 Наводи
ro:Stremț, Alba
Сентимбру

Сентимбру (|Sântimbru, |Marosszentimre, |Sankt Emmerich) е општина, која се наоѓа во округот Алба, Романија и во која живеат 2.740 жители. Во селото се наоѓа унгарска црква, која била изградена од страна на Јанош Хуњади во 1449 година, која денес не е во употреба, бидејќи во местото повеќе нема Унгарци.
Униреа

Униреа (|Unirea, |Felvinc, |Oberwinz) е општина, која се наоѓа во округот Алба, Романија и во која живеат 5.808 жители. Комуната е сместена покрај реката Муреш, и покрај истоименото село се состои од уште пет села.
Видра, Алба

Видра (|Vidra, |Alsóvidra, |Kappellen) е општина, која се наоѓа во округот Алба, Романија и во која живеат 1.964 жители. Се состои од 39 села, со што е втората комуна во Романија по бројот на села од кои се состои.
Аврам Јанку, Алба

Аврам Јанку, порано позната како Видра де Сус (|Avram Iancu, |Felsővidra, |Ober-Wider) е општина, која се наоѓа во округот Алба, Романија и во која живеат 1.865 жители. Комуната е именувана по романскиот национален херој, Аврам Јанку, кој се родил во местото. Во негова чест, денес во комуната се наоѓа меморијален центар.
Винцу де Жос

Винцу де Жос, позната и како Винц (|Vinţ, |Alvinc, |Unter-Wintz, Winzendorf, Weinsdorf, |Binstum) е општина, која се наоѓа во округот Алба, Романија и во која живеат 5.295 жители. Освен истоименото село, во комуната се наоѓаат уште 17 села.
1 Географија
Винцу де Жос зафаќа површина од 82,27 км<sup>2</sup> и се наоѓа на брегот од реката Муреш, на 15 km од окружниотглавен град, Алба Јулија и на околу 110 km од градот Себеш.
2 Стопанство
Во центарот на комуната се наоѓа железничка станица, која е од исклучително значење за железничкиот превоз во земјата, која исто така била и попатна станица на оригиналната рута на Ориент Експрес. Во комуната има и фабрика за производство на чевли.
3 Туристички атракции
Во Вонцу де Жос се наоѓаат остатоци од ренесансниот дворец на Георге Мартинуци, како и од доминикански дворец.
4 Наводи
ro:Vințu de Jos, Alba
Мануел Ривера-Ортис

Мануел Ривера-Ортис (англиски: ''Manuel Rivera-Ortiz''; во Поко Хондо, Гвајама, Порторико) — познат порторикански фотограф кој работи во Њујорк. Ривера-Ортис е значањен за неговите социјални документарни фотографии. Во 2007 година ја добил наградата за Уметникот на годината на Советот за култура и уметност Рочестер.
1 Галерија
Отворено првенство на Австралија 2010 – мажи поединечно

Рафаел Надал беше минатогодишен шампион, но се предаде поради повреда на десното колено во натпреварот против Енди Мареј, 3–6, 6–7(2).
Роџер Федерер се сретна со Енди Мареј во финалето Мареј водеше со 6 спрема 4 во меѓусебните двобои и ова беше вторпат овие двајца тенисери да се сретнат во Гренд Слем финале (претходно Федерер го победи Мареј со 6–2, 7–5, 6–2 на УС Опен 2008). Федерер победи во финалето со 6–3, 6–4, 7–6(11), против Мареј за да ја освои својата прва титула на Аустралијан Опен после 3 години, вкупно 4<sup>та</sup>, а прва откако се промени подлогата во 2008.
1 Носители
# Роџер Федерер (Шампион)
# Рафаел Надал ''(Четвртфинале, се предаде поради повреда на десното колено)
# Новак Џокович'' (Четрвртфинале)
# Хуан Мартин дел Потро ''(Четврта рунда)
# Енди Мареј ''(Финале)
# Николај Давиденко ''(Четрвртфинале)
# Енди Родик ''(Четрвртфинале)
# Робин Содерлинг ''(Прва рунда)
# Фернандо Вердаско ''(Четврта рунда)
# Жо-Вилфред Цонга ''(Полуфинале)
# Фернандо Гонсалес ''(Четврта рунда)
# Гаел Монфилс ''(Трета рунда)
# Радек Штепанек ''(Прва рунда)
# Марин Чилич ''(Полуфинале)
# Жил Симон ''(Го откажа учеството поради повреда на десното колено)
# Томи Робредо ''(Прва рунда)
- Давид Ферер ''(Втора рунда)
- Томи Хас ''(Трета рунда)
- Станислас Вавринка ''(Трета рунда)
- Микаел Јужни ''(Трета рунда, се откажа поради проблеми со десниот зглоб)
- Томас Бедрух ''(Втора рунда)
- Лејтон Хјуит ''(Четврта рунда)
- Хуан Карлос Фереро ''(Прва рунда)
- Иван Љубичич ''(Трета рунда)
- Сем Кјури ''(Прва рунда)
- Николас Алмагро ''(Четврта рунда)
- Филип Кохлшрајбер ''(Трета рунда)
- Јурген Мелцер ''(Прва рунда)
- Виктор Троицки ''(Втора рунда)
- Хуан Монако ''(Трета рунда)
- Алберт Монтањес ''(Трета рунда)
- Џереми Чарди ''(Прва рунда)
- Џон Иснер ''(Четврта рунда)
2 Жрепка
2.1 Горна половина
2.2 Долна половина
А Коруња

А Коруња (|A Coruña) или Ла Коруња (|La Coruña), често само Коруња — град во северозападна Шпанија, административен центар на покраината А Коруња од автономната заедница Галисија, Шпанија. Градот се наоѓа на брегот на Атлантскиот Океан. А Коруња е вториот најголем град во Галисија. Градот бил престолнина на Галисија за да се премести во средниот век во Сантјаго де Компостела.
Градот зафаќа површина од 36,8 км<sup>2</sup> и население од 243.349 (2006). Градот бил населен уште од најрани времиња. Во времето на Римјаните бил изграден светилникот односно Хераклевата кула. За првпат во шпаско време градот се споменува во XIII век.
1 Поврзано
* Галисија
Информациска наука

Информациската наука (или науката за информациите) е интердисциплинарна наука која првенствено се занимава со анализи, собирање, класификација, манипулација, чување, пребарување и ширење на информациите.
Информациската науката е често (погрешно) се смета за гранка на информатиката. Сепак, таа е многу посеопфатна, интердисциплинарна наука, во која се обединети не само аспекти на компјутерските науки, туку и различни на други области како што се архивирањето, когнитивните науки, трговијата, комуникациите, правото, библиотекарството, музеологијата, менаџментот, математиката, филозофијата, јавната политика и социјалните науки.
1 Поврзано
* Првичен извор
* Вторичен извор
* Третичен извор
Стрмош (рудник)

Стрмош — рудник на вулкански туфови и бречи, кој се наоѓа во близина на селото Стрмош, пробиштипско.
Изградено е од хидротермално изменети силифицирани и опализирани туфови. Тука се издвоени повеќе видови туфови: црвени,
бели, компактни туфови, жолтеникави трошни туфови. Црвените опализирани туфови се присутни во подината и кровината на белите туфови. Содржината на SiO<sub>2</sub> во белите туфови е поголема 60–78%, а во црвените туфови е помала.
Арад (округ)

Арад (|Judeţul Arad, |Arad megye) е округ во Романија, сместен во западниот дел на земјата. Главен град на округот е истоимениот град Арад.
1 Географија
1.1 Местоположба
Округот Арад е копнен округ, кој се граничи:
* на север со: Бихор;
* на исток со: Сибињ;
* на југоисток со: Хунедоара;
* на југ со: Тимиш.
1.2 Релјеф
Најголемиот дел од округот се наоѓа во историската покраина Кришана, додека мал дел на јуогт од округот е во Банат. Округот, главно е рамничарски, бидејќи е сместен во Панонската низина), а во источниот дел се извишува планината Бихор. Главен извор на вода во Арад е реката Муреш.
2 Демографија
Арад е мултиетнички огруг во Романија, во кој според пописот во Романија во 2002 година, етничкиот состав на населението го сочинуваат:
* Романци - 82,2%
* Унгарци - 10,7%
* Роми - 3,8%
* Словаци - 1,3%
* Германци - 1,0%
* други - 1,7%
Бројот на населението во округот по временски периоди е претставен во следната табела:
Година, Население
1948, 476,207
1956, 475,620
1966, 481,248
1977, 512,020
1992, 487,617
2002, 461,791
3 Стопанство
Заедно со округот Тимиш, округот Арад е еден од најразвиените региони во Романија. Поради неговата близина до границата на земјата, тој е привлечно место за многу странски инвестиции.
Најразвиени индустриски гранки во округот се:
* машинаската ин автомобилската индустрија;
* прехранбената индустрија; и
* текстилната индустрија.
4 Туризам
Туризмот во округот е развиен, со посетата на следните утристички одредишта:
* градовите Арад и Липова;
* комуната Монеаса; и
* пределите околу Савершин, Периш, Мачеа и Печика.
5 Административна поделба
Округот е поделен на една општина, 9 градови и 68 комуни.
Мајами Мастерс 2010 – мажи поединечно

Енди Мареј ја бранеше титулата, но изгуби од Мерди Фиш во финалето.
Енди Родик го победи Томаш Бедрух 7-5, 6-4 за да го освои својот прв Мастерс 1000 турнир после 2006. Ова беше неговата втора титула на Мајами Опен и втора во 2010.
1 Носители
Сите носители добија директен пласман во втората рунда.
# Роџер Федерер ''(Четврта рунда)''# Новак Џокович ''(Втора рунда)''# Енди Мареј ''(Втора рунда)''# Рафаел Надал ''(Полуфинале)''# Робин Содерлинг ''(Полуфинале)''# Енди Родик (Шампион)
# Марин Чилич ''(Четврта рунда)''# Жо-Вилфред Цонга ''(Четвртфинале)''# Фернандо Гонсалес ''(Четврта рунда)''# Фернандо Вердаско ''(Четвртфинале)''# Иван Љубичич ''(Втора рунда, предаден)''# Хуан Карлос Фереро ''(Четврта рунда)''# Микаил Јужни ''(Четвртфинале)''# Гаел Монфилс ''(се откажа од учество поради повреда на левиот зглоб)
# Давид Ферер ''(Четврта рунда)''
# Томаш Бедрух ''(Финале)''
- Џон Иснер ''(Трета рунда)''
- Томи Робредо ''(Трета рунда)''
- Станислас Вавринка ''(Трета рунда)''
- Жил Симон ''(Втора рунда)''
- Сем Кјури ''(Втора рунда)''
- Хуан Монако ''(Трета рунда)''
- Јурген Мелцер ''(Трета рунда)''
- Иво Карлович ''(Трета рунда)''
- Маркос Багдатис ''(Трета рунда)''
- Алберт Монтањес ''(Втора рунда)''
- Томаз Белучи ''(Четврта рунда)''
- Филип Кохлшрајбер ''(Трета рунда)''
- Фелисиано Лопес ''(Трета рунда)''
- Виктор Троицки ''(Втора рунда)''
- Јанко Типсаревич ''(Втора рунда)''
- Жулиен Бенату ''(Втора рунда)''
- Николас Алмагро ''(Четвртфинале)''
2 Жрепка
2.1 Горна половина
2.2 Долна половина
Ли Чангчуен

Ли Чангчуен (李长春, ; р февруари, 1944 во Даљен, Љаонинг) — поранешен началник за пропаганда на ЦК на Комунистичката партија на Кина. Со оваа функција тој се рангира на 5-то место во Постојаниот комитет на Политбирото на КПК, де факто врховниот орган на власта во Кина, каде членува од 2002 г. Пред тоа служел како управник на покраините Љаонинг и Хенан.
1 Животопис
Дипломирал електротехника на Харбинскиот технолошки институт во 1966 г.
Во 1983, на возраст од 39 години станал најмладиот градоначалник и партиски секретар на позначаен град во земјата - Шенјанг, главниот град на Њаонинг. Во 1987 станал управник на покраината, и на функцијата се задржал сè до 1990 г. Под негово раководство, во покраината е изграден првиот експресен автопат во Кина, поврзувајќи ги градовите Шенјанг и Даљен.
Во 1990-тите Ли за кратко време служел како партиски шеф на земјоделската покраина Хенан. Потоа се преселил во Гуангдунг и станал тамошен покраински секретар на партијата и предводел стопански реформи.
Во 1998 Ли бил унапреден и назначен за член на Политбирото на КПК (повторно најмлад од сите членови), а во 2002 г. станал и член на Постојаната комисија, откако заминал во пензија генералниот секретар на КПК Џанг Цемин. Моментално Ли нема друга државна фукција.
Во 2013 г. ја напуштил функцијата.
Арџеш (округ)

Арџеш (|Judeţul Argeş) — округ во Романија, сместен во средишниот дел на земјата. Главен град на округот е градот Питешт, а значајни градови се и Курта де Арџеш и К’мпулунг.
1 Географија
1.1 Местоположба
Округот Арџеш е копнен округ во Романија. Окружен е:
* на север со: Брашов;
* на исток со: Д’мбовица;
* на југ со: Телеорман;
* на југозапад со: Олт;
* на запад со: Валча;
* на северозапад со: Сибињ.
1.2 Релјеф
Округот се наоѓа во Влашка, поточно во нејзината јужна покраина Мунтенија. Низ округот тече реката Арџеш, по која округот го добил и името. Северниот дел на Арџеш има планински карактер, каде се простираат Карпатите, во средишниот дел се простираат шуми, кои ко јужниот дел постепено преминуваат во Влашката Низина.
2 Демографија
Арџеш спаѓа во групата окрузи во Романија, во кои претежно живее романско население. Според пописот во Романија во 2002 година, етничкиот состав во округот го сочинуваат:
* Романци - 96%* Роми и други.
Бројот на населението во округот по временски периоди е претставен во следната табела:
Година, Население
1948, 448.964
1956, 483.741
1966, 529.833
1977, 631.918
1992, 681.206
2002, 652.625
3 Стопанство
Округот Арџеш е едн од најразвиените индустриски региони во Романија. Во него има рафинерија за нафта, а во Миовени, односно К’мпулунг се наоѓаат седиштата на автомибилските производители „Дачија“, односно АРО.
Од индустриските гранки, најразвиени се:
* автомобилската индустрија;
* хемиската индустрија;
* производството на електрична опрема и апарати за домаќинството
* прехранбената индустрија;
* текстилната индустрија; и
* производството на градежни материјали.
Нафтата се исцрпува во средишниот и во јужниот дел на округот. Во округот има и рудници на јаглен, а во близина на Миовени се наоѓа центар за јадрено истражување и производство на јадрено гориво за потребите на атомската централа во близина на Чернавода. По течението на реката Арџеш распоредени голем број на хидроцентрали, од кои најзначајна е хидроцентрљлата Видрару, со соодветната брана.
Ридестите предели во округот се погодни за одгледување на овошје, а во овие предели се произведува и вино, а јужниот дел е погоден за одгледување на жито.
4 Туризам
Глаавни туристички одредишта во округот се:
* градот Питешт;
* градот Курта де Арџеш, во чијашто близина се наоѓа манастирот Курта де Арџеш;
* пределот меѓу градовите К’мпулунг и Рукар;
* Прекуфагарашкиот пат на Фагарашките Планини;
* планината Леата;
* дворецот Појенари; и
* манастирот Котмана.
5 Административна поделба
Округот е поделен на 3 општини, 4 градови и 95 општини.
Љупчо Силјановски

Љупчо Силјановски — македонски поет, раскажувач и драмски писател.
1 Животопис
Силјановски е роден е на 29 јули 1949 година во село Глоѓи, Тетовско. Завршил Педагошка академија во Скопје. Работел како новинар-уредник во списанието „''Остен''“ и во телевизиската куќа „''Телма''“. Член е на ДПМ од 1978 година. Добитник е на наградите: „Младост“, „Студентски збор“, „Златно перо“ и „Златна корија“ (за докуметарен филм).
2 Библиографија
Автор е на книгите:
* Внатрешни огледала (поезија, 1974),
* Јагула (поезија, 1978),
* Ангелот од Питсбург (раскази, 1979),
* Змиски обед (поезија, 1980),
* Кукавичко јајце (драма, 1983),
* Стихихијада (поезија за деца, 1984),
* Срцката на Кате Карате (хумористичен дневник за деца, 1986),
* Птеродактил (роман, 1986),
* Црно на бело (афоризми, 1988),
* Некрополис (роман, 1990),
* Продавач на месечини (раскази, 1991),
* Церебрална спална (поезија, 1993).
Скапоцен скалар

Скапоцениот скалар (лат. ''Epitonium scalare'') е граблив или ектопаразитски вид на морски полжав со капак, од фамилијата Скалари.
Порано черупките на ова животно се сметале за исклучително ретки и држеле многу високи цени, но не и денес.
1 Школка
Черупката на овој вид расте до големина од 60 mm.
Многу видови скалари имаат мошне убави черупки, интересни по нивнот физички состав. Овој вид е особено забележителен, делумно бидејќи е доста поголем од другите видови од тој род, но и поради тоа што свијоците не му се допираат меѓусебно, туку черупката се држи во целина само со помош на добро развиените ребра (кости).
Фејдунг

Фејдунг (кин. 肥东县; пинјин: ''Féidōng Xiàn'') е округ источно од Хефеј, во покраината Анхуеј, родно место на прочуениот судија Бао Џенг од династијата Северен Сунг.
1 Сообраќај
* Кинески државен автопат 312
2 Значајни личности
* Бао Џенг (999-1062) — чиновник и судија за време на династијата Северен Сунг чие име станало поим за мудро и праведно судење.
* Ли Хунгџанг (1823-1901) — истакнат чиновник и дипломат од доцниот период на династијата Ќинг.
* Ву Бангуо (р. 1941) — Претседател на Постојаниот комитет на Националното народно собрание на НР Кина.
Таен македонски комитет

Тајниот македонски комитет е асоцијација на македонските студенти и интелектулаци во Софија, целата на нивното делување била борбата против странските пропаганди во Македонија, првенствено против бугарската. Меѓу овие дејци има влијание на странските пропаганди, особемо на српската пропагнда, но тие сепак манифестрирале висока национална зрелост во однос на македонскиот национален индивидуалитет.
1 Основање на комитетот
''Комитетот'' бил основан 1885 година во Софија, Бугарија и дејствувал илегално. Комитетот се зродил меѓу македонските студенти на Софискиот универзитет. Според податоците на бугарската полиција, дваесетина македонски студенти почнале да ја шираат идејата за македонски национален индивидуалитет и од страна на бугарските власти биле обвинети за сепаратизам.
2 Целта на Комитетот
Комитетот се залагал за посебен македонски национален индивидуалитет, развој на македонската национална свест и заштита на националниот индивидуалитетот од посегањата на пропагндите кој го делеле македонскиот народ на Срби, Бугари и Грци, односно се истакнувало дека Македонците не се Бугари, македонскиот народ е посебен народ, со посебно историско минато, сегашност и иднина. Треба да се истакне дека таквите ставови на комитетот претставувале закана за бугарската политика кон Македонија, односно присоединувањето на Македонија кон Бугарија. Поради тоа ќе бидат во немилост на бугарските власти и ќе бидаат гонети како сепаратисти.
3 Програмата на комитетот
''1. Отстранување на Бугарската егзархија од Македонија, која е носител на бугаризмот''''2. Истакнување на националниот индивидуалитет на македонскиот народ на Балканот''''3. Обновување на Охридската архиепископија како самостојна црква во Македонија''''4. Воведување на македонскиот јазик во училишната настава и администарција во Македонија''
4 Растурање на комитетот
Тајниот македонски комитет бил откриен од страна на бугарските власти и растурен. Голем дел од членовите на комитетот ја напуштиле Бугарија, а некои од нив заминале во Србија. Во Белград поранешните членови на комитетот Коста Групче, Наум Евро, Темко Попов и Тома Карајовов стапиле во контакт со српската пропаганда и во 1886 година тие учествувале во создавањето на Друштвото Србо - Македонци од Цариград. На тој начин поранешните членови на комитетот влијаеле во програмските определби на ''Друштвото Србо - Македонци''.
5 Членови на комитетот
* Димитар Алексиев
* Коста Гиновски
* Коста Групче
* Наум Евро
* Васил Карајовов
* Михаил Јорданов
* Емануил Георгиев
* Ристо Чумеров
* Темко Попов
* Ѓорѓи Костов
* Никола Јосифов
Родени во Прилеп

Ова е список на лица родени во градот Прилеп, Македонија.
* Ѓоре Напески
* Ѓорче Петров
* Љубен Лапе
* Александар Ежов
* Благоја Корубин
* Благоја Талески
* Борка Велески
* Борко Лазески
* Велко Силјаноски
* Вера Циривири - Трена
* Дамјан Симитчиев
* Димитар Гешоски
* Димитар Кондовски
* Димитар Стојанов - Мире
* Димитар Талев
* Жарко Башески
* Коста Црнушанов
* Крсте Црвенковски
* Крсто Гермов
* Крум Тошев
* Кузман Јосифовски - Питу
* Методи Поповски
* Методија Андонов - Ченто
* Методија Симоновски
* Методија Шаторов - Шарло
* Миле Неделкоски
* Миле Попоски
* Никола Каранџулов
* Пере Тошев
* Рампо Левков - Левката
* Роза Топузова Каревска
* Тоше Проески
* Христо Брашнаров
Родени во Тетово

Ова е список на лица родени во градот Тетово, Македонија.
* Ѓоце Стојчевски - Амбарче
* Јахја Рефики
* Јефрем Јанкович
* Јован Јосифовски
* Јован Дамјановски
* Јован Павловски
* Јон Исаја
* Јордан Ѓорѓевски
* Јусуф Реџепи
* Љубица Станковска
* Џемали Мехази
* Алајдин Абази
* Антонио Милошоски
* Арбен Џафери
* Атанас Петровски
* Блага Алексова
* Благоја Ангеловски
* Блерим Џемаили
* Борислав Џинлески
* Борка Аврамова
* Бранко Гапо
* Гавро Богоевиќ
* Глигорие Гоговски
* Дивна Лакинска
* Димо Гавровски - Кара
* Драган Бојаџиев
* Драган Геров
* Душица Илин
* Душко Малевски
* Илија Антевски - Смок
* Круме Наумовски
* Лазар Симов
* Лазо Милошевски
* Мара Бунева
* Матеј Геров
* Мендух Тачи
* Милан Јовановски
* Михаил Гугувчевски
* Михаил Младенов
* Михајло Серафимовски
* Нехат Беќири
* Нешо Марковски
* Олга Милосавлева
* Павлина Апостолова
* Панче Васоски
* Петар Здравев
* Петар Стеванов Тофовиќ
* Предраг Угрински
* Рисима Рисимкин
* Свето Серафимов
* Симка Серафимова - Теодосиевска
* Славка Фиданова
* Тахир Кадриу
* Теута Арифи
* Тодор Скаловски
* Тодор Циповски - Мерџан
* Томислав Стојановски - Бомбај
* Томо Софрониевски
* Фатмир Бесими
* Филимена Попоска
Поделба на наследство

Поделбата на наследството е процес кој се одвивал кај високото раководство на Тавантинсују. Ова е процес каде владетелот, односно Сапа Инка, одбира од една страна свој наследник кој ќе се стекне со политичката моќ и права во државата, и друг наследник кој ќе се стекне со целокупното монетарно богатство на државата. Поради оваа традиционална церемонија на приморедавање на власта, Сапа Инка се трудел да овозможи што повеќе територија и богатство на својот населедник. Покрај земското богатство, Инките верувале дека задгробниот живот бил толку добар колку што била и материјалната состојба на земскиот живот, што бил додатен мотив за владетелот да се стекне со што побогат живот.
1 Поврзано
* Сапа Инка
* Тавантинсују
* Кралство Куско
Пука Пукара

Пука Пукара (кечуански: ''Puka Pukara'') е археолошко наоѓалиште во близина на Куско во Перу. Наоѓалиштето била голема тврдина од времето на Тавантинсују со големи ѕидови, скали и одбранбени стратешки позиции. Местото било стратешко за безбедноста на Кралството Куско, а подоцна на Тавантинсују. Самото име на наоѓалиштето на кечуански јазик значи „црвена тврдина“ и потекнува од бојата на карпите од кои е изградено.
1 Поврзано
* Тавантинсују
* Историја на Инките
Родени во Скопје

Ова е список на лица родени во Скопје, Македонија.
* Јагода Михајловска - Георгиева
* Јоана Поповска
* Јован Бошковски
* Јован Ивањин
* Јовица Тасевски - Етернијан
* Јово Камберски
* Љубомир Данаилов Фрчкоски
* Љубомир Михајловски
* Љупка Арсова - Џундева
* Љутви Сејфула
* Авни Енѓулу
* Александар Смилевски
* Беди Ибрахим
* Борис Вишински
* Бојан Јовановски
* Бранислав Саркањац
* Васко Наумовски
* Вели Мумин
* Велко Неделковски
* Виолета Аларова
* Владимир Трајковски
* Габриела Конеска Трајковска
* Гане Тодоровски
* Гого Ивановски
* Гоце Николовски
* Гоце Смилевски
* Даница Ручигај
* Дарко Панчев
* Дејан Велкоски
* Димитрије Бужаровски
* Драган Ѓаконовски - Шпато
* Златка Поповска
* Зоран Јолевски
* Иван Џепароски
* Ивана Младеновска
* Ивана Рожман
* Игор Исаковски
* Ирена Ветерова
* Кемал Сејфула
* Лидија Димковска
* Марина Мијаковска
* Марија Поп-Ацева - Христова
* Милчо Богоев
* Милчо Манчевски
* Никола Груевски
* Никола Нака
* Никола Поповски
* Никола Тодоров
* Перо Антиќ
* Рахим Бурхан
* Ризван Сулејмани
* Ромир Имами
* Саво Климовски
* Сашо Пижевски - Пиже
* Сеад Џигал
* Сергеј Андреевски
* Силјан Аврамовски
* Славка Арсова
* Славка Манева
* Славко Јаневски
* Сотир Ставридис
* Стефан Русјаков
* Страхил Андреевски
* Сузана Спасовска
* Тодор Бојаџиев
* Тома Прошев
* Тони Зен
* Фаик Абди
* Фимчо Муратовски
* Христина Андоновска
* Шабан Салиу
Туми

Туми е церемонијален нож за жртвување кој го користеле Инките и некои останати пред-колумбиски цивилизации. Ножот се состои од полукружно сечило изработен од злато, дрво или сребро.
Според Андската митологија, Моче, Чиму и Инките се директни наследници на Сонцето, и како резултат на тоа Сонцето требало да се слави барем еднаш годишно со голема церемонија. Церемонијата се одржувала на крајот на бербата на компир и пченка во знак на благодарност на Сонцето за бербата и да се побара поголема и побогата берба во текот на наредната сејачка сезона. За време на оваа религиозна церемонија, свештениците жртвувале црна или бела лама. Со помош на ножот, свештеникот ги отворал градите на животното и ќе ги извадел поглавните органи и набљудувајќи ги истите бил во можност да ја предвиди иднината.
Останати андски цивилизации го користеле ножот за познатите операции на череп на човек при некои болести. На 21 ноември 2006 година, за време на археолошко истражување во Перу биле откриени 22 гроба меѓу кои биле пронајдено ножеви туми.
1 Поврзано
* Инки
* Општество на Инките
Капајани

Копајаните биле староседелски народ кои живееле на територијата на денешна Аргентина.
1 Опис
Географски, Капојаните живееле на териториите на денешните покраини Ла Риоха, Катамарка и Сан Хуан во Аргентина и Чиле.
Писак

Писак е перуанско село во Светата долина на реката Урубамба. Селото е доста познато во регионот по своите пазарни денови кога доѓаат посетители од околните региони од Перу. Едно од најзначајните белези на селото е големото дрво кое се наоѓа во центарот на селото. Светлиштето Хуанка кое е дом на светиот ортал се наоѓа во близина на селото и привлекува голем број аџии секој септември.
Сепак, местото е многу попознато по археолошките остатоци од Тавантинсују, кои се наоѓаат на еден врв во долината. Археолошкото наоѓалиште е поделено на четири зони: ''писака, калакаса, интихуатана и кинчиракај''. Во наоѓалиштето се среќаваат голем број храмови и бањи, како на пример Храмот на сонцето или тврдината.
1 Поврзано
* Перу
* Тавантинсују
Керо

Керо (кечуански: ''Q'ero'' или ''Q'iru'') е кечуанска заедница во покраината Паукартамбо во регионот Куско во Перу.
Оваа кечуанска заедница станала светски позната поради етнолошката експедиција во 1955 година изведена од Оскар Нуњес дел Прадо. Како резултат на експедицијата се објавил митот од Инкари за првпат, кој воедно е еден од најпознатите митови поврзани со Инките.
1 Јазик
Сите припадници на заедницата Керо зборуваат кечуански јазик, но може да се примети одреден степен на влијание од шпанскиот јазик, особено во поглед на зборовниот фонд и синтаксата. Шпанскиот јазик се изучува на училиште, па така младите Керо зборуваат шпански, покрај мајчиниот.
2 Поврзано
* Кечуани
* Инкари
* Инки
Чолула

Чолула (|Cholōllān) бил важна преколумбовска населба во Средна Америка која датирала уште од 2 век п.н.е. Чолула е најмногу позната по нејзината Голема пирамида која е масивна градба изработена од човечка рака.
1 Користена литература
* Coe, M.D. (2002); ''Mexico: From the Olmecs to the Aztecs'' London: Thames and Hudson.
* Davies, Nigel (1982) ''The Ancient Kingdoms of Mexico'', Penguin Books.
* Pohl, John; "", in ''John Pohl's Mesoamerica'', Foundation for the Advancement of Mesoamerican Studies, Inc., access March 2007.
Глаголска придавка во македонскиот јазик

Глаголска придавка — дел од групата прости глаголски форми со кои функционира македонскиот јазик. Овие зборови се придавки кои ги имаат истите одлики како обичните придавки, но за разлика од нив овие се добиени од глаголи. Исто така, тие можат да функционираат и како обични глаголи. Карактеристична особина за македонскиот глаголски систем е тоа што глаголската придавка може да се создаде од преодни и од непреодни глаголи.
1 Образување
Формите на глаголската придавка се образуваат со наставките: -и, -на, -ни и -т, -та, -то, -ти. Со наставката ''-т'' се образуваат глаголски придавки од глаголите со општ дел на н и се додаваат на основните самогласки а и е.
:пр. ''викне - викнат, легне - легнат, падне - паднат.''.
Освен глаголите од ''а-група'', основната самогласка а е застапен и кај некои глаголи од е-група, како на пример ''скине - скинат'', и од и-група како на пример ''задржи - задржан''. Покрај тоа, основната самогласка е го имаат и и глаголите од ''е-група'' и ''и-група''.
Од некои глаголи се образуваат по две глаголски придавки, како на пример: ''дере - дерен'' и ''дран, бере - берен'' и ''бран'' или ''пере- перен'' и ''пран''. Со двојните форми обично се изкажува разлика во опфатеноста на дејството или признакот.
2 Особини
Глаголската придавка има одлики и на глагол и придавка. Во промената се однесува како придавка и има форми за трите рода, дават броја и се членува, а според значењето и службата некогаш е поблиску до глаголот, а некогаш до придавката.
Во конструкции со помошните глаголи сум и има, глаголската придавка има глаголско значење:
* Поканети сме на гости.
* Бевме присутни на отворањето на изложбата.
* Баба ми има кажувано за тоа.
Ако глаголската придавка оди како определба на некоја именка, односно во атрибутска служба, таа има придавно значење (пр. ''развиорено знаме''), а употребена самостојно таа може да се поименичи т.е. да стане именка како на пример во реченицата ''Минатото не може да се избрише''.
Во македонскиот јазик глаголските придавки се образуваат не само од преодните глаголи (''викан, креп'') туку и до непреодниоте глаголи (''дојден, станат''). Ова е една од покарактеристичните особини на македонскиот глаголски систем.
3 Поврзано
* Глаголска придавка
* Граматика на македонскиот јазик
* Глаголи во македонскиот јазик
* Македонски јазик
Сокер сити

Сокер сити познат и како ''First National Bank Stadium'' (ФНБ Стадион) е стадион којшто се наоѓа во југозападниот дел на Јоханесбург, Јужноафриканска република. Објектот бил изграден во 1989 година. По добивањето на земјата да биде организатор на Светското првенство по фудбал во 2010 година, стадионот бил реновирен и проширен. Стадионот е специјализиран за фудбалски натпревари, без атлетски стази. Пред неговото отворање, на истиот стадион своите домашни натпревари ги играл ФК Кајзер Чифс. Пред да биде реновиран, стадионот имал сместивост од 74.000 седишта, а по реновирањето има 94.700 седишта. Денеска, тој е најголемиот стадион во Јужна Африка, и целиот африкански континент. Трошоците за неговата изградба односно реновирање се $ 440 милиони.
Белоушка

Белоушка или „барска змија“ — змија од потсемејството на барските змии (''Natricinae'') во состав на семејството смокови (''Colubridae''). Овој вид на змија не е отровен. Присутна е во Македонија.
1 Опис
Зад главата од двете страни има бело-жолти дамки во полумесечеста форма. Бојата на телото варира, но најчесто е сива со мали црни дамки, додека на долниот дел е бел и исто така е прекриен со црни дамки. Исто така, постои и целосно црн вид.
Максималната должина може да изнесува од 2-3 метри, но најчесто растат од 1-1,5 метри.
2 Исхрана
Се хранат со мали риби, жаби, додека со глувци и помали птици се хранат откако најпрво ќе ги задават. Кога лови се прикрадува и набрзина го фаќа својот плен.
3 Размножување
Женките во лето положуваат јајца на топло и влажно место. За таа цел може да послужи депонијата на зеленчук во фаза на распаѓање, бидејќи распаѓањето формира топлина која е потребна за развој на потомството. Јајцата се обвиткани со мека мембрана, и често меѓусебно се залепени заедно. Постои верување дека јајцата имаат чудотворни својства, и се нарекуваат ''петлови јајца''.
4 Распространетост
Белоушката е една од најраспространетите змии во Европа, исто така може да се сретне и во западна Азија и северна Африка. Живее во мирни и слатки барски води, а поретко може да се види и во човечки населби. Се брани од луѓето така што се свиткува во куп и напаѓа со заби или со изметот.
5 Подвидови
*''N. n. cetti''*''N. n. helvetica''*''N. n. natrix''*''N. n. persa''*''N. n. schweizeri''
6 Поврзано
* Рибарка (''Natrix tesselata'') — друга змија од истиот род присутна во Македонија
* Змии во Македонија
Богомолки

Богомолките (научно: ред ''Mantodea'') се група на инсекти која брои околу 2200 видови, распоредени во 400 родови и 9 фамилии. Најбројна и најраспространета фамилија на богомолки е ''Mantidae''. Најсродни редови на инсекти им се термитите (''Isoptera'') и лебарките (''Blattodea''), со кои заедно го образуваат монофилетскиот надред ''Dictyoptera''.
Богомолките имаат карактеристична форма на предните нозе, кои при чекањето на пленот ги држат во слична положба како рацете на човекот при молитва. Оваа одлика им го дала и името. Освен тоа, бојата и обликот на телото се вешто камуфлирани, што е уште една одлика која им овозможила да бидат успешни грабливци (грабливци).
1 Одлики
Богомолките имаат должина на телото обично меѓу 40 и 80 mm. Женките се поголеми од мажјаците. Најмали се видовите од фамилијата ''Mantidae'' во Јужна Америка, чиј најмал вид ''Mantoidea tenuis'' е долг околу 12 mm. Најголеми се видовите од родовите ''Toxodera'' и ''Ischnomantis'' кои можат да достигнат 160 mm.
По изглед тоа се мошне необични инсекти, големи и најчесто зелено обоени, со предните нозе собрани како за молитва. И покрај нивниот мирољубив став, богомолките се немилосрдни грабливци кои се исхрануваат со инсекти, други без‘рбетници, а исто така и заемно се јадат. Ловат исклучиво користејќи го сетилото за вид, па затоа се активни само во текот на денот. Нивните крупни и испапчени очи на страните од главата овозможуваат двоок вид (бинокуларен вид) што им дава точно да го проценат растојанието. Кога се насочуваат кон пленот, благо се занишуваат напред и назад како цвет или лист на ветер и ја вртат главата (имаат подвижен врат) кон потенцијалната храна. Изненадно преминуваат во напад, силно фаќајќи ја жртвата со српесто свиените предни нозе наоружани со назабени рабови.
За да се скријат од птици и гуштери, богомолките одлично се камуфлираат во вид на ливчиња и гранчиња. Повеќето од нив живеат во тропските предели, но може да се најдат и во други делови од светот.
Богомолките имаат чуден процес на парење при која женката го изедува помалиот мажјак (сексуален канибализам). Всушност, женката мора да ја изеде главата на мажјакот за да тој ги направи правилните чекори при парењето. Јајцата на богомолките се полагаат во збиена маса и се препокриваат со пенлив материјал.
Неопределено правило

Неопределено правило (или фази правило) претставува условен исказ од обликот:
:АКО ''x е А'':ТОГАШ ''y е Б''
при што x и y се линвгистички променливи; А и Б се лингвистички вредности утврдени од неопределени (фази) множества на доменот на дискурс X и Y.
1 Споредба на Буловите и неопределените правила
Класичниот исказ АКО-ТОГАШ се раководи според бинарната логика. На пример:
:АКО ''човек_висина е > 180 см'':ТОГАШ ''човек_тежина is > 50 кг''
Класичните правила се изразуваат по пат на Булова логика. Од друга страна, неопределените правила се повеќевредносни. Кај неопределените правила, доменот на дискурс на променливата „човек_висина“ е неопределено множество (висок, среден, низок). На пример:
:АКО ''човек_висина е висок'':ТОГАШ ''човек_тежина е тежок''
2 Поврзано
* Неопределена логика
Ел Брухо

Арехолошкиот комплекс Ел Брухго е старо археолошко наоѓалиште кое потекнува од периодот на културата Моче и се наоѓа во близина на Трухиљо во Перу.
Комплексот ги содржи Хуака Ел Брухо и Хуака Као Виехо биле изградени од Моче помеѓу 0 до 600 година. Наоѓалиштето е познато по својот полиграфски релјеф и цртежи. Ел Брухо бил пронајден од Сењара де Као, првата гувернерка на Перу.
1 Поврзано
* Моче
* Сипан
Орање (село)

Орање (хол. ''Oranje'') — село во покраината Дренте, Холандија. Најблизок град е Асен (13 км на југозапад). Селото ѝ припаѓа на општината Миден-Дренте.
Статистичкото подрачје „Орање“, во кое понекогаш се смета и околината, брои околу 120 жители.
1 Наводи
Детален урбанистички план

Детален урбанистички план се донесува за плански опфат, за кој е донесен генерален урбанистички план. Деталниот урбанистички план (кој претставува план од пониско ниво), мора да биде усогласен со генералниот урбанистички план.
1 Содржина
Деталниот урбанистички план содржи текстуален дел и графички приказ на планските решенија на опфатот, како и бројчен
дел со билансни показатели за планскиот опфат и за инфраструктурата.
1.1 Графички дел
Графичките прикази на ДУП-от содржат:
граница на планскиот опфат,
регулациони линии,
парцелација на градежното земјиште,
површини за градење на градби определени со градежни линии,
максимална висина на градбата изразена во метри до венец,
намена на земјиштето и градбите,
планско решение на секундарната сообраќајна мрежа со нивелманско решение и
плански решенија на сите секундарни комунални и телекомуникациски инфраструктури.
1.2 Текстуален дел
Текстуалниот дел на ДУП-от содржи:
општи услови за изградба,
развој и користење на земјиштето и градбите,
посебни услови за изградба за поединечни градежни парцели,
податоци за сообраќајните, комуналните и телекомуникациските инфраструктури,
други параметри за спроведување на планот,
мерки за заштита на културното наследство, природата и животната средина,
мерки за заштита од разурнувања.
1.3 Нумеричките податоци од ДУП-от содржи:
податоци за површините на градежни парцели,
планираните површини за градење,
максималната висина на градбите изразена во метри до венец,
податоци за инфраструктурните водови.
Податоците за постојната состојба, можностите за просторен
развој и програмските проекции за просторниот развој претставуваат
документациона основа на деталниот урбанистички план, кој а е прилог на
планот.
Деталните урбанистички планови во чиишто плански опфат
постојат споменици, споменички целини и други заштитени добра со статус
на културно наследство, треба да содржат детални параметри за заштита
на недвижното културно наследство.
2 Методологија за донесување на ДУП
Деталниот урбанистички план, се донесува врз основа на издадени услови за планирање на просторот согласно со закон.
Просторно и урбанистичко планирање

Просторното и урбанистичкото планирање е континуиран процес кој се обезбедува со изработување, донесување и спроведување на
просторен план и урбанистички планови со цел да се обезбеди уредувањето и хуманизацијата на просторот и заштитата и
унапредувањето на животната средина и природата.
1 Видови на планови
Во зависност од просторот кој е предмет на планирањето, Законот за просторно и урбанистичко планирање на Република Македонија предвидува донесување на следниве планови:
1 Просторен план на Република Македонија (план за намена и користење на просторот на територијата на целата Република)
2 Урбанистички планови:
* Генерален урбанистички план (на ниво на град),* Детален урбанистички план (на ниво на дел од град),* Урбанистички план за село (на ниво на село), и* Урбанистички план вон населено место (на ниво на подрачје надвор од град или село).
2 Начела
Изработувањето, донесувањето и спроведувањето на Просторниот план на Република Македонија и на урбанистичките планови се работи од
јавен интерес.
Просторниот план на Република Македонија и урбанистичките планови континуирано меѓу себе се усогласуваат и дополнуваат, и нивното спроведување има задолжителен карактер.
Според Законот за просторно и урбанистичко планирање, начелата во процесот на планирање и уредување на просторот се:* рамномерен просторен развој,* рационално уредување и користење на просторот,* услови за хумано живеење и работа на граѓаните,* надминување на урбаните бариери на лицата со инвалидитет,* оддржлив развој,* заштита и унапредување на животната средина и природата,* заштита на недвижното културно наследство,* заштита од воени разурнувања, од природни и технолошки катастрофи
и хаварии,* јавност во постапка за донесување и спроведување на плановите, и* усогласеност со европските нормативи и стандарди во планирањето и
уредувањето на просторот.
3 Наводи
de:Raumordnung
Просторен план на Република Македонија

Просторен план на Република Македонија се донесува за територијата на целата држава и претставува стратегија за просторен развој на Републиката, кој дава насоки за намената, користењето, заштитата, организацијата, уредувањето и управувањето со просторот
на државата.
Во Просторен план на Република Македонија се врши планирање на просторот за период од најмалку петнаесет години.
Генералните урбанистички планови мора да бидат во согласност со даденостите од Просторниот план.
1 Содржина
Просторниот план на Републиката содржи:* основна намена на земјиштето;
* насоки за уредување и користење на просторот;
* просторна разместеност на градбите од стопанството и нестопанството;
* мрежа на населени места;
* просторна разместеност на сообраќајна и друга инфраструктура;
* стратешка проценка на влијанијата врз животната средина;
* насоки и мерки за заштита и унапредување на животната средина и природата;
* мерки за заштита на недвижното културно наследство;
* мерки за заштита од воени разурнувања;
* мерки за заштита од природни и технолошки катастрофи и хаварии;
* параметри за спроведување на планот и соодветни графички прикази.
Просторниот план на Републиката се разработува преку просторен план на регион и просторен план за подрачје од посебен интерес за Републиката.
2 Методологија за изработување на Просторниот план
За изработување на Просторниот план, Владата на Република Македонија донесува годишна програма за
финансирање на предлог на Министерството за животна средина и просторно планирање. Изработката на Просторниот план се финансира директно од Буџетот на Република Македонија.
За изработката на Просторниот план на Републиката е надлежна специјализирана државна институција, односно Агенцијата за планирање на просторот, формирана од Владата на Република Македонија.
Откако Агенцијата ќе го изработи предлог-планот, се врши стручна ревизија на планот од страна на стручна комисија што ја формира министерот
за животна средина и просторното планирање и е составена од членови од стручно-научни институции, истакнати научни и стручни работници од
областа на просторното и урбанистичко планирање и од други области суштествени за изработка на планската документација.
По завршувањето на расправата, предлог-планот се доставува до Собранието на Република Македонија, кое е државниот орган надлежен за донесување на планот. Собранието спроведува стручна расправа со учество на стручна јавност, претставници на органите на државната управа,
претставници на единиците на локалната самоуправа, институции надлежни за заштита на недвижното културно наследство, научно-стручни институции,
комуналните претпријатија и невладини организации. По расправа, планот се изгласува или не се изгласува.
Донесениот Просторен план на Републиката се заверува во четири примероци од кои еден се чува во архивот на Собранието, еден во Државниот архив, еден се доставува до Министерството за животна средина и просторното планирање и еден се доставува до Министерството за транспорт и врски.
3 Поврзано
* Региони на Македонија
* Урбанистички планови
Генерален урбанистички план

Генерален урбанистички план се донесува за градот Скопје и за градовите кои се седишта на општини утврдени со закон.
1 Содржина
Генералниот урбанистички план содржи текстуален дел и графички приказ на планските решенија, како и
бројчен дел со билансни показатели.
1.1 Графички дел
Графичките прикази од ГУП-от содржат:
* граница на планскиот опфат која претставува граница на градот,
* граници на зони според намената на земјиштето и општиот режим на градење и употреба,
* примарна сообраќајна мрежа со нивелманско решение,
* примарни водови и градби од сите градски инфраструктури,
* граници на урбани подрачја за детално планирање на просторот,
* граници на споменички целини и други заштитени подрачја и
* други податоци потребни за планските решенија.
1.2 Текстуален дел
Текстуалниот дел од ГУП-от содржи:
* цел и средства на планските решенија,
* општи и посебни услови за просторен развој,
* параметри за спроведување на планот,
* плански услови за детално планирање на просторот,
* стратешка процена на влијание врз животната средина,
* мерки за заштита на културното наследство,
* природата и животната средина,
* мерки за заштита од разурнувања и
* други податоци за планските решенија.
1.3 Бројчени дел
Бројченот дел на ГУП-от содржи:
* бројчени податоци за површините на градежното земјиште,
* наменска употреба на земјиштето во рамките на регулациона линија,
* густината и површината на планираната изградба,
* податоци за инфраструктурните водови и градби и
* други податоци за планските решенија.
Податоците за постојната состојба, можностите за просторен развој и програмските проекции за просторниот развој претставуваат
документациона основа на генералниот урбанистички план, која е прилог на планот.
Генералните урбанистички планови во чиј плански опфат постојат споменици, споменички целини, културни предели и други
заштитени добра со статус на културно наследство, треба да содржат детални параметри за заштита на недвижното културно наследство.
2 Методологија за донесување на ГУП
Генералниот урбанистички план, се донесува врз основа на издадени услови за планирање на просторот согласно со закон.